
Den uafhængige revisors erklæring om produktøkonomimodellens overholdelse 
af principper og metoder, jf. Regnskabsreglement for Post Danmark af 18. janu- 
ar 2007 (Regnskabsreglementet) $6, stk. 1. 


Til ledelsen i Post Danmark A/S 


Vi har efter aftale efterprøvet, om de principper og metoder, som Post Danmark har anvendt ved udar- 
bejdelsen af produktøkonomiopgørelser for regnskabsåret 2007, er i overensstemmelse med Regn- 
skabsreglement for Post Danmark A/S. Principper og metoder er af Post Danmark beskrevet i Model- 
dokumentation 2007, som omfatter tre hoveddele: 1) Konkurrenceregnskab, metoder og principper; 2) 
Ydelsesbeskrivelser og 3) Activity Based Costing (ABC) dokumentation. Dertil har Post Danmark 
etableret procedurer og retningslinjer, der sikrer, at Modeldokumentationen løbende ajourføres i takt 


med gennemførte ændringer i virksomhedens processer. 


Post Danmarks ledelse har ansvaret for, at udarbejdelse af produktøkonomiopgørelser foretages efter 
anerkendte og ensartede principper og metoder, der resulterer i et retvisende billede af tjenesternes 
indtægtsgrundlag og økonomiske ressourcetræk i overensstemmelse med Regnskabsreglementet. Le- 
delsen skal, jf. Regnskabsreglementets § 4, stk. 9, udarbejde en detaljeret beskrivelse (modeldokumen- 
tation) af de for Post Danmark A/S til enhver tid gældende principper og metoder for omkostningsal- 
lokering og udarbejdelse af produktøkonomiopgørelser i overensstemmelse med Regnskabsreglemen- 
tets § 4, stk. 1 - 8. 


Vores ansvar er på grundlag af vort arbejde at udtrykke en konklusion om, hvorvidt de af Post Dan- 
marks ledelse fastlagte principper og metoder for udarbejdelse af produktøkonomiopgørelserne, såle- 
des som disse fremgår af Modeldokumentation 2007, er i overensstemmelse med Regnskabsreglemen- 
tets $ 4, stk. 1 — 8. 


Medlem af 
Deloitte Touche Tohmatsu 

Regnskabsreglementet 

Regnskabsreglementet er udstedt af Transport- og Energiministeriet den 18. januar 2007 med virkning 
fra og med regnskabsåret 2006. Formålet med Regnskabsreglementet for Post Danmark A/S er at sik- 
re, at Post Danmark overholder bestemmelserne om regnskabsmæssige forhold og krydssubsidiering i 
Europa-parlamentets og Rådets direktiv nr. 97/67/EF af 15. december 1997 og ændringsdirektiv nr. 
2002/39/EF af 10. juni 2002 (postdirektivet). 


Det udførte arbejde 

Vi har udført vort arbejde i overensstemmelse med den danske revisionsstandard om andre erklæ- 
ringsopgaver med sikkerhed (RS 3000). I overensstemmelse hermed tilrettelægger og foretager vi vort 
arbejde med henblik på at opnå høj grad af sikkerhed for, at modeldokumentationen er i overensstem- 
melse med Regnskabsreglementets § 4, stk. 1 - 8, jf. § 4, stk. 9. Det udførte arbejde omfatter stikprø- 
vevis undersøgelse af information, der understøtter oplysningerne i modeldokumentationen, herunder 
data til verifikation af modtagne oplysninger og anlagte skøn samt afholdelse af møder med udvalgte 


forretningsenheder. 


Vi har desuden foretaget analytiske gennemgange af model output til brug for vurdering af de af ledel- 
sen fastlagte metoder og fordelingsprincipper. Vort arbejde har endvidere omfattet stillingtagen til de 
af ledelsen anlagte fortolkninger af Regnskabsreglementet og de væsentlige skøn, som ledelsen har 
udøvet. Det er vores opfattelse, at det udførte arbejde giver et tilstrækkeligt grundlag for vor konklusi- 


on. 


Konklusion 
Det er vor opfattelse, at de af Post Danmarks ledelse fastlagte principper og metoder for udarbejdelse 
af produktøkonomiopgørelserne, således som de fremgår af Modeldokumentationen 2007, er i over- 


ensstemmelse med Regnskabsreglementets § 4, stk. 1 — 8. 


Supplerende oplysninger 

Som beskrevet i "Delregnskaber for Post Danmarks hovedområder 2007" dateret 14. marts 2008, der 
er offentliggjort på selskabets hjemmeside, har Post Danmark etableret procedurer og retningslinjer, 
der skal sikre, at Modeldokumentationen løbende tilpasses ændringer i Post Danmarks forretning. Det 
fremgår tillige, at Modeldokumentationen løbende finjusteres, og at de underliggende regnskabskonte- 


ringer, statistikopgørelser, studier og samplingsundersøgelser løbende opdateres og forbedres. 

Som beskrevet på selskabets hjemmeside under "Delregnskaber for Post Danmarks hovedområder 
2007", har den væsentligste tilpasning af Modeldokumentationen i 2007 været ændring af anvendt 
metode til fordeling af omkostninger i hjemmetiden fra en statistisk metode i 2006 til en metode i 
2007, der bygger på direkte analyser i form af selvevalueringer af fordeling af hjemmetiden i delpro- 
cesser, ekspertvurderinger af tidsforbrug fordelt på produkter samt MOST-studie (Maynard Operation 
Sequence Technique) på budbordsbehandlingen. På selskabets hjemmeside under "Delregnskaber for 
Post Danmarks hovedområder 2007" er der redegjort for den samlede resultateffekt af tilpasningerne 


af Modeldokumentationen for 2007. 

